Odporúčanie ROZHODNUTIE RADY ktorým sa poveruje začatím rokovaní týkajúcich sa úpravy dohôd (uvedených v prílohe) podpísaných alebo uzatvorených medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii /* COM/2012/0389 final - 2012/0189 (NLE) */





DÔVODOVÁ SPRÁVA 1. Zmluva o pristúpení Chorvátskej republiky k Európskej únii[1] bola podpísaná 9. decembra 2011. 2. V súlade s článkom 6 Aktu o podmienkach pristúpenia Chorvátskej republiky sa Chorvátsko zaviazalo pristúpiť k dohodám, ktoré uzatvorili alebo podpísali súčasné členské štáty a Únia s jednou treťou krajinou alebo viacerými tretími krajinami alebo s niektorou medzinárodnou organizáciou. Podľa toho istého ustanovenia sa pristúpenie Chorvátska k takýmto dohodám schvaľuje prostredníctvom uzatvorenia protokolu k takýmto dohodám medzi Radou konajúcou jednomyseľne v mene členských štátov a príslušnou treťou krajinou alebo tretími krajinami alebo niektorou medzinárodnou organizáciou. Tieto protokoly[2] má prerokovať Komisia na základe rokovacích smerníc schválených Radou konajúcou jednomyseľne a po porade s výborom zloženým zo zástupcov členských štátov a následne ich má uzatvoriť Rada. 3. Na uvedený účel by Komisia mala predložiť Rade odporúčanie na prijatie rozhodnutia, ktorým sa Komisia poveruje začatím rokovaní zameraných na úpravu dohôd (na ktoré sa odkazuje v prílohe k návrhu odporúčania) podpísaných alebo uzatvorených medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii. Komisia by mala byť poverená prerokovaním týchto úprav v mene Európskej únie a jej členských štátov vrátane Chorvátskej republiky za predpokladu nadobudnutia platnosti zmluvy o pristúpení . 4. So zreteľom na pristúpenie Chorvátskej republiky k Európskej únii je takisto potrebné prerokovať zmenu a doplnenie určitých preferenčných dohôd podpísaných alebo uzatvorených medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami. 5. Dodatok 1 k rokovacím smerniciam priloženým k návrhu rozhodnutia Rady obsahuje neúplný zoznam dohôd, ktoré uzatvorila Európska únia alebo Európska únia a jej členské štáty s tretími krajinami, ktoré by možno bolo potrebné zmeniť a doplniť vzhľadom na pristúpenie Chorvátskej republiky k EÚ. 6. Dodatok 2 k rokovacím smerniciam obsahuje orientačný zoznam „sektorových“ dohôd, ktoré by možno bolo takisto potrebné zmeniť a doplniť vzhľadom na pristúpenie Chorvátskej republiky k EÚ. 7. Dodatok 3 k rokovacím smerniciam obsahuje orientačný zoznam obchodných dohôd, ktoré prerokovala Európska únia s tretími krajinami a medzinárodnými organizáciami a ktoré by mohli byť podpísané pred 1. júlom 2013, čo je predpokladaný dátum pristúpenia Chorvátskej republiky k Európskej únii. Po ich podpísaní bude potrebné upraviť aj tieto dohody, aby sa zohľadnilo pristúpenie Chorvátskej republiky k EÚ. 8. Niektorými dohodami vymenovanými v dodatkoch sa zriaďujú inštitucionálne orgány oprávnené prijímať rozhodnutia, ktoré sú záväzné pre všetky zmluvné strany. Mandát, ktorý udelí Rada, sa bude vzťahovať aj na uvedené rozhodnutia. Komisia preto odporúča Rade: – aby prijala priložené rozhodnutie, v ktorom sa poveruje začatím rokovaní týkajúcich sa úpravy vyššie uvedených dohôd podpísaných alebo uzatvorených medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii; – aby vydala rokovacie smernice priložené k uvedenému rozhodnutiu; – aby vymenovala osobitný výbor, ktorého poradenstvo musí využívať pri rokovaniach. 2012/0189 (NLE) Odporúčanie ROZHODNUTIE RADY ktorým sa poveruje začatím rokovaní týkajúcich sa úpravy dohôd (uvedených v prílohe) podpísaných alebo uzatvorených medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 218 ods. 3 a 4, so zreteľom na Zmluvu medzi Belgickým kráľovstvom, Bulharskou republikou, Českou republikou, Dánskym kráľovstvom, Spolkovou republikou Nemecko, Estónskou republikou Írskom, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska (členskými štátmi Európskej únie) a Chorvátskou republikou o pristúpení Chorvátskej republiky k Európskej únii[3] podpísanú 9. decembra 2011, a najmä na jej článok 3 ods. 4, so zreteľom na Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu[4], a najmä na jeho článok 6 ods. 2 druhý pododsek, so zreteľom na odporúčanie Európskej komisie, vzhľadom na to, že by sa mali začať rokovania týkajúce sa úpravy dohôd podpísaných alebo uzatvorených medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii, PRIJALA TOTO ROZHODNUTIE: Článok 1 Komisia sa týmto poveruje, aby v mene Únie alebo Európskej únie a jej členských štátov vrátane Chorvátskej republiky za predpokladu nadobudnutia platnosti zmluvy o pristúpení , prerokovala úpravu dohôd podpísaných alebo uzatvorených medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami. Článok 2 Rokovacie smernice sú uvedené v prílohe. Orientačný zoznam dohôd, ktoré treba upraviť, je stanovený v prílohe k týmto smerniciam. Článok 3 Rokovania sa uskutočnia po porade s [názov osobitného výboru vloží Rada]. Článok 4 Toto rozhodnutie je určené Komisii. V Bruseli Za Radu predseda PRÍLOHA Smernice na rokovania v mene Únie alebo Európskej únie a jej členských štátov týkajúce sa úpravy dohôd podpísaných alebo uzatvorených medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami Dodatky 1 až 3 k týmto rokovacím smerniciam obsahujú orientačný zoznam dohôd, ktoré treba upraviť so zreteľom na pristúpenie Chorvátskej republiky k Európskej únii. Vzhľadom na uvedené dohody a možné budúce dohody rovnakej povahy, ktoré vstúpia do platnosti pred pristúpením, by sa mali prerokovať protokoly, v ktorých by sa mali podľa potreby stanoviť potrebné úpravy, aby sa zohľadnilo pristúpenie novej zmluvnej strany (Chorvátska). Okrem toho, ak v súčasnosti existujú obchodné koncesie, mali by sa preskúmať, aby sa zohľadnil tradičný obchod na jednej strane a existujúce koncesie medzi partnermi z tretích krajín a Chorvátskom na strane druhej s cieľom zachovať aspoň takýto tradičný obchod. Tieto dohody by sa v podstate mali zmeniť a doplniť takým spôsobom, aby sa Chorvátsko pridalo do zoznamu zmluvných strán a/alebo aby sa obsah každej dohody upravil so zreteľom na pristúpenie Chorvátska k EÚ. Protokoly by mali obsahovať doložku, v ktorej by sa špecifikovalo, že dohody sa upravujú pod podmienkou nadobudnutia platnosti zmluvy o pristúpení Chorvátskej republiky k EÚ, ktoré sa predpokladá 1. júla 2013. Rokovania by sa mali uzavrieť čo najskôr, aby sa zabezpečilo, že protokoly nadobudnú platnosť dňom pristúpenia Chorvátska a pod podmienkou jeho pristúpenia. V prípade, že protokoly nemôžu nadobudnúť platnosť v deň pristúpenia, by sa malo počítať s dočasným uplatňovaním pri zohľadnení príslušných postupov v EÚ a príslušných tretích krajinách. DODATOK 1 k rokovacím smerniciam Obchodné, asociačné, rámcové dohody a dohody o partnerstve a spolupráci Zoznam zoradený podľa dátumov || Oficiálny názov || Typ || Dátum podpísania 1 || Dohody o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej (*) || Dvojstranná || 11.5.2012 2 || Memorandum o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu (*) || Dvojstranná || 29.3.2012 3 || Dohoda o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (*) || Dvojstranná || 6.10.2010 4 || Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (*) || Mnohostranná || 22.6.2010 5 || Rámcová dohoda medzi Európskou úniou a jej členskými štátmi na jednej strane a Kórejskou republikou na strane druhej (*) || Dvojstranná || 10.5.2010 6 || Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (*) || Dvojstranná || 9.11.2009 7 || Dohoda medzi Európskym spoločenstvom a jeho členskými štátmi na jednej strane a Juhoafrickou republikou na strane druhej, ktorou sa mení a dopĺňa Dohoda o obchode, rozvoji a spolupráci (*) || Dvojstranná || 11.9.2009 8 || Dočasná dohoda, ktorou sa stanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane || Mnohostranná || 29.8.2009 9 || Dočasná dohoda o partnerstve medzi Európskym spoločenstvom na jednej strane a tichomorskými štátmi na druhej strane || Mnohostranná || 30.7.2009 10 || Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC-DHP na druhej strane || Mnohostranná || 4.6.2009 11 || Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (*) || Dvojstranná || 15.1.2009 12 || Dočasná dohoda o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (*) || Dvojstranná || 26.11.2008 13 || Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (*) || Mnohostranná || 15.10.2008 14 || Memorandum o spolupráci medzi Medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí || Dvojstranná || 17.9.2008 15 || Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej || Dvojstranná || 16.6.2008 16 || Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (*) || Dvojstranná || 16.6.2008 17 || Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej || Dvojstranná || 29.4.2008 18 || Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej (*) || Dvojstranná || 29.4.2008 19 || Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej || Dvojstranná || 15.10.2007 20 || Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej || Dvojstranná || 12.6.2006 21 || Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 || Mnohostranná || 22.12.2005 22 || Dohoda o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej || Dvojstranná || 11.10.2004 23 || Dohoda o politickom dialógu a spolupráci medzi Európskym spoločenstvom a jeho členskými štátmi na jednej strane a Andským spoločenstvom a jeho členskými krajinami (Bolívijskou republikou, Kolumbiou, Ekvádorom, Peru a Venezuelskou bolívarovskou republikou) na strane druhej (*) || Mnohostranná || 15.12.2003 24 || Dohoda o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarikou, Salvádorom, Guatemalou, Hondurasom, Nikaraguou a Panamou (*) || Mnohostranná || 15.12.2003 25 || Dohoda medzi Európskym spoločenstvom a Kanadou o obchode s vínom a liehovinami || Dvojstranná || 16.9.2003 26 || Dohoda o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej || Dvojstranná || 18.11.2002 27 || Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej || Dvojstranná || 17.6.2002 28 || Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej || Dvojstranná || 22.4.2002 29 || Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej || Dvojstranná || 25.6.2001 30 || Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej || Dvojstranná || 09.4.2001 31 || Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 || Mnohostranná || 23.6.2000 32 || Dohoda o spolupráci medzi Európskym spoločenstvom a Bangladéšskou ľudovou republikou o partnerstve a rozvoji || Bilateral || 22.5.2000 33 || Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na druhej strane || Dvojstranná || 11.10.1999 34 || Dohoda o partnerstve a spolupráci, ktorou sa vytvára partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej (*) || Dvojstranná || 25.5.1998 35 || Dohoda o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej || Dvojstranná || 8.12.1997 36 || Dohoda o spolupráci medzi Európskym spoločenstvom a Jemenskou republikou || Dvojstranná || 25.11.1997 37 || Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej || Dvojstranná || 24.11.1997 38 || Dohoda o spolupráci medzi Európskym spoločenstvom a Kambodžským kráľovstvom || Dvojstranná || 29.4.1997 39 || Dohoda o spolupráci medzi Európskym spoločenstvom a Laoskou ľudovodemokratickou republikou || Dvojstranná || 29.4.1997 40 || Európsko-stredomorská dočasná dohoda o pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech palestínskych orgánov Západného brehu Jordánu a Pásma Gazy na strane druhej || Dvojstranná || 24.2.1997 41 || Dohoda medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej || Dvojstranná || 6.12.1996 42 || Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Uzbeckou republikou na strane druhej || Dvojstranná || 21.6.1996 43 || Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej || Dvojstranná || 22.4.1996 44 || Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na strane druhej || Dvojstranná || 22.4.1996 45 || Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej || Dvojstranná || 26.2.1996 46 || Medziregionálna rámcová dohoda o spolupráci medzi Európskym spoločenstvom a jeho členskými štátmi na jednej strane a Spoločným trhom Južnej Ameriky a jeho účastníckymi štátmi na strane druhej – Spoločné vyhlásenie o politickom dialógu medzi Európskou úniou a Mercosurom || Mnohostranná || 15.12.1995 47 || Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej || Dvojstranná || 20.11.1995 48 || Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej || Dvojstranná || 17.5.1995 49 || Dohoda o partnerstve a spolupráci medzi Európskymi spoločenstvami a ich členskými štátmi a Bieloruskou republikou (*) || Dvojstranná || 6.3.1995 50 || Dohoda o partnerstve a spolupráci, ktorou sa stanovuje partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej || Dvojstranná || 9.2.1995 51 || Dohoda o partnerstve a spolupráci medzi Európskymi spoločenstvami a ich členskými štátmi a Kazašskou republikou || Dvojstranná || 23.1.1995 52 || Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Moldavskou republikou na strane druhej || Dvojstranná || 28.11.1994 53 || Dohoda o partnerstve a spolupráci, ktorou sa stanovuje partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane || Dvojstranná || 24.6.1994 54 || Dohoda o partnerstve a spolupráci medzi Európskymi spoločenstvami a ich členskými štátmi a Ukrajinou || Dvojstranná || 14.6.1994 55 || Dohoda o spolupráci medzi Európskym spoločenstvom a Indickou republikou o partnerstve a rozvoji || Dvojstranná || 20.12.1993 56 || Dohoda o obchodnej a hospodárskej spolupráci medzi Európskym hospodárskym spoločenstvom a Mongolskom || Dvojstranná || 16.6.1992 57 || Dohoda vo forme výmeny listov medzi Európskym hospodárskym spoločenstvom a Andorrským kniežatstvom – Dohoda medzi Európskym hospodárskym spoločenstvom a Andorrským kniežatstvom || Mnohostranná || 28.6.1990 58 || Dohoda o spolupráci medzi Európskym hospodárskym spoločenstvom na jednej strane a krajinami, ktoré sú stranami Charty Rady pre spoluprácu arabských štátov v Perzskom zálive (Spojené arabské emiráty, Bahrajnský štát, Saudskoarabské kráľovstvo, Ománsky sultanát, Katarský štát a Kuvajtský štát) na strane druhej || Mnohostranná || 15.6.1988 59 || Dohoda o obchodnej a hospodárskej spolupráci medzi Európskym hospodárskym spoločenstvom a Čínskou ľudovou republikou || Dvojstranná || 21.5.1985 60 || Dohoda o spolupráci medzi Európskym hospodárskym spoločenstvom a Indonéziou, Malajziou, Filipínami, Singapurom a Thajskom – členskými krajinami združenia juhovýchodnej Ázie || Mnohostranná || 7.3.1980 61 || Dohoda medzi Európskym hospodárskym spoločenstvom (EHS) a Belgickom, Dánskom, Spolkovou republikou Nemecko, Francúzskom, Írskom, Talianskom, Luxemburskom, Holandskom, Spojeným kráľovstvom, Európskym hospodárskym spoločenstvom (členskými štátmi) na jednej strane a Medzinárodným združením pre rozvoj na strane druhej || Mnohostranná || 2.5.1978 62 || Dohoda o spolupráci medzi Európskym hospodárskym spoločenstvom a Sýrskou arabskou republikou || Dvojstranná || 18.1.1977 63 || Dohoda medzi Európskym hospodárskym spoločenstvom a Nórskym kráľovstvom || Dvojstranná || 14.5.1973 64 || Dohoda medzi Európskym hospodárskym spoločenstvom a Islandskou republikou || Dvojstranná || 22.7.1972 65 || Dohoda medzi Európskym hospodárskym spoločenstvom a Švajčiarskou konfederáciou || Dvojstranná || 22.7.1972 66 || Dohoda o pridružení medzi Európskym spoločenstvom a Tureckom || Dvojstranná || 12.9.1963 (*) Táto zmluva zatiaľ nenadobudla platnosť. DODATOK 2 k rokovacím smerniciam Zmiešané sektorové dohody, ktoré uzatvorila EÚ (alebo predtým Európske spoločenstvo) a jej členské štáty Zoznam zoradený podľa dátumov || Oficiálny názov || Typ || Dátum podpísania 1 || Dohoda medzi Európskou úniou a vládou Indonézskej republiky o určitých aspektoch leteckých služieb (*) || Dvojstranná || 29.6.2011 2 || Dohoda o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane (*) || Mnohostranná || 21.6.2011 3 || Doplnková dohoda medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane (*) || Mnohostranná || 21.6.2011 4 || Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (*) || Dvojstranná || 15.12.2010 5 || Dohoda o spoločnom leteckom priestore medzi Európskou úniou a jej členskými štátmi na jednej strane a Gruzínskom na strane druhej (*) || Dvojstranná || 2.12.2010 6 || Dohoda o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom (*) || Dvojstranná || 22.9.2010 7 || Protokol, ktorým sa mení a dopĺňa Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej || Dvojstranná || 24.6.2010 8 || Dohoda o leteckej doprave medzi Kanadou a Európskym spoločenstvom a jeho členskými štátmi (*) || Dvojstranná || 17.12.2009 9 || Dohoda medzi Európskym spoločenstvom a vládou Nepálu o určitých aspektoch leteckých služie (*)b || Dvojstranná || 23.1.2009 10 || Dohoda medzi Európskym spoločenstvom a Izraelským štátom o určitých aspektoch leteckých služieb || Dvojstranná || 9.12.2008 11 || Dohoda medzi Európskym spoločenstvom a vládou Indickej republiky o určitých aspektoch leteckých služieb (*) || Dvojstranná || 28.9.2008 12 || Dohoda medzi Európskym spoločenstvom a vládou Austrálie o určitých aspektoch leteckých dopravných služieb || Dvojstranná || 29.4.2008 13 || Dohoda medzi Európskym spoločenstvom a Jordánskym hášimovským kráľovstvom o určitých aspektoch leteckých dopravných služieb (*) || Dvojstranná || 25.2.2008 14 || Dohoda medzi Európskym spoločenstvom a Spojenými arabskými emirátmi o určitých aspektoch leteckých služieb (*) || Dvojstranná || 30.11.2007 15 || Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (*) || Dvojstranná || 30.4.2007 16 || Dohoda medzi Európskym spoločenstvom a vládou Malajzie o určitých aspektoch leteckých dopravných služieb || Dvojstranná || 22.3.2007 17 || Dohoda medzi Európskym spoločenstvom a Marockým kráľovstvom o určitých aspektoch leteckých dopravných služieb (*) || Dvojstranná || 12.12.2006 18 || Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi a Marockým kráľovstvom (*) || Dvojstranná || 12.12.2006 19 || Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (*) || Dvojstranná || 12.12.2006 20 || Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (*) || Dvojstranná || 9.9.2006 21 || Dohoda medzi Európskym spoločenstvom a vládou Singapurskej republiky o určitých aspektoch leteckých dopravných služieb (*) || Dvojstranná || 9.6.2006 22 || Dohoda medzi Európskym spoločenstvom a Ukrajinou o určitých aspektoch leteckých dopravných služieb || Dvojstranná || 1.12.2005 23 || Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi a Ukrajinou (*) || Dvojstranná || 1.12.2005 24 || Dohoda o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a akýmkoľvek akýmkoľvek iným protiprávnym konaniam, ktoré poškodzujú ich finančné záujmy (*) || Dvojstranná || 26.10.2004 25 || Memorandum o porozumení medzi Európskym spoločenstvom, Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska a Švajčiarskou konfederáciou || Dvojstranná || 26.10.2004 26 || Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi a Izraelským štátom (*) || Dvojstranná || 13.7.2004 27 || Dohoda o spolupráci na civilnom globálnom satelitnom navigačnom systéme (GNSS) – GALILEO medzi Európskym spoločenstvom a jeho členskými štátmi a Čínskou ľudovou republikou (*) || Dvojstranná || 30.10.2003 28 || Dohoda o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej || Dvojstranná || 6.10.2002 29 || Dohoda medzi Európskym spoločenstvom a Švajčiarskou konfederáciou o leteckej doprave || Dvojstranná || 21.6.1999 30 || Dohoda medzi Belgickým kráľovstvom, Dánskym kráľovstvom, Spolkovou republikou Nemecko, Írskom, Talianskou republikou, Luxemburským veľkovojvodstvom, Holandským kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o vykonávaní článku III ods. 1 a 4 Zmluvy o nešírení jadrových zbraní || Dvojstranná || 5.4.1973 (*) Táto zmluva zatiaľ nenadobudla platnosť. DODATOK 3 k rokovacím smerniciam Zatiaľ nepodpísané dohody, prebiehajúce rokovania || Názov dohody || Typ dohody 1 || Dohoda o vytvorení spoločného leteckého priestoru medzi Európskou úniou a jej členskými štátmi a Ukrajinou || Dvojstranná 2 || Dohoda medzi Európskou úniou a Egyptskou arabskou republikou o určitých aspektoch leteckých dopravných služieb || Dvojstranná 3 || Dohoda medzi Európskou úniou a vládou Tureckej republiky o určitých aspektoch leteckých služieb || Dvojstranná 4 || Dohoda medzi Európskou úniou a Čínskou ľudovou republikou o určitých aspektoch leteckých dopravných služieb || Dvojstranná 5 || Dohoda o pridružení medzi Európskou úniou a jej členskými štátmi na jednej strane a Strednou Amerikou na strane druhej || Mnohostranná 6 || Dohoda o leteckej doprave medzi Brazílskou federatívnou republikou na jednej strane a Európskou úniou a jej členskými štátmi na strane druhej || Dvojstranná 7 || Dohoda o spoločnom leteckom priestore medzi Európskou úniou a jej členskými štátmi a Moldavskou republikou (*) || Dvojstranná 8 || Komplexná hospodárska a obchodná dohoda s Kanadou || Dvojstranná 9 || Euro-stredomorská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej || Dvojstranná 10 || Rámcová dohoda o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej || Dvojstranná 11 || Rámcová dohoda o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej || Dvojstranná 12 || Rámcová dohoda o komplexnom partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej || Dvojstranná 13 || Rámcová dohoda o obchode s Líbyou || Dvojstranná 14 || Dohoda o voľnom obchode s Indiou || Dvojstranná 15 || Dohoda o voľnom obchode s Malajziou || Dvojstranná 16 || Dohoda o voľnom obchode s MERCOSURom || Mnohostranná 17 || Dohoda o voľnom obchode so Singapurom || Dvojstranná 18 || Dočasná hospodárska dohoda o partnerstve s Botswanou, Lesothom, Namíbiou a Svazijskom || Mnohostranná 19 || Dohoda o partnerstve a spolupráci s Malajziou || Dvojstranná 20 || Dohoda o partnerstve a spolupráci s Filipínami || Dvojstranná 21 || Dohoda o partnerstve a spolupráci so Singapurom || Dvojstranná 22 || Dohoda o partnerstve a spolupráci s Thajskom || Dvojstranná 23 || Dohoda o partnerstve a spolupráci s Vietnamom || Dvojstranná 24 || Dohoda o obchode medzi Európskou úniou a jej členskými štátmi a Kolumbiou a Peru || Mnohostranná [1] [Celý názov, odkaz na Ú. v. EÚ, ak už je k dispozícii]. [2] S výnimkou protokolov k dohodám, ktoré sa týkajú výlučne alebo prevažne spoločnej zahraničnej a bezpečnostnej politiky. [3] Ú. v. EÚ L xx, xx.xx.xxxx, s. x. [4] Ú. v. EÚ L xx, xx.xx.xxxx, s. x.